CELEX: 32005R1655
Language: lv
Date: 2005-10-10
Title: Komisijas Regula (EK) Nr. 1655/2005 (2005. gada 10. oktobris) par atsevišķu preču klasifikāciju kombinētajā nomenklatūrā

11.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 266/50
            
         
      KOMISIJAS REGULA (EK) Nr. 1655/2005
   (2005. gada 10. oktobris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 10. oktobrī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 493/2005 (OV L 82, 31.3.2005., 1. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 648/2005 (OV L 117, 4.5.2005., 13. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nesalikta, neliela, siltumnīcas veida prece, tā saucamā “mini siltumnīca”, kuras aptuvenie izmēri ir 50 cm (garums), 24 cm (platums) un 25 cm (augstums).
                              Rāmis ir izgatavots no koka, grīda no metāla režģa un aizsedzošais elements izgatavots no plastmasas.
                              Pēc montāžas, “mini siltumnīcas” augšējo daļu var atvērt.
                              (Sk. fotoattēlu A) (1)
                              
                           
                        
               
                  4421 90 98
               
               
                  Klasifikācija noteikta, ievērojot 1., 2.a), 3.b) un 6. vispārīgo kombinētās nomenklatūras interpretācijas noteikumu un KN kodu 4421, 4421 90 un 4421 90 98 aprakstu.
                  Ražojuma pamatīpašību nosaka konstrukcija (koka rāmis).
                  Izmēra dēļ to nevar uzskatīt par pozīcijas 9406 saliekamo būvkonstrukciju.
               
            
                  
                              2.
                           
                           
                              Mājsaimniecības tipa, kombinēts ledusskapis-saldētava ar 579 l tilpumu, kas aprīkots ar divām atsevišķām ārējām durvīm.
                              Vispārējie izmēri ir 180,8 cm (augstums), 92,5 cm (platums) un 81,6 cm (dziļums). Svars 112 kg.
                              Ledusskapja tilpums ir 368 litri un saldētavas tilpums 211 litri.
                              Ledusskapī ir rūdīta stikla plaukti, divas atvilknes dārzeņiem, un durvju iekšpusē ir pudeļu plaukts.
                              Saldētavā ir trīs atvilknes.
                           
                        
               
                  8418 10 91
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8418, 8418 10 un 8418 10 91 aprakstu.
                  Apakšpozīcija 8418 10 attiecas uz visiem kombinētajiem ledusskapjiem-saldētavām, kas aprīkoti ar divām atsevišķām ārējām durvīm, un paredzēti vai nav paredzēti izmantošanai mājsaimniecībā.
               
            
                  
                              3.
                           
                           
                              Mazumtirdzniecībai sagatavots komplekts:
                              
                                          —
                                       
                                       
                                          televīzijas kamera, kas ievietota taisnstūrveida plastmasas korpusā;
                                       
                                    
                                          —
                                       
                                       
                                          komplektā ir klucīši un plastmasas montāžas daļas un
                                       
                                    
                                          —
                                       
                                       
                                          kompaktdisks (CD-ROM).
                                       
                                    Kamerā nevar saglabāt attēlus, taču tos var pārsūtīt uz automātiskās datu apstrādes iekārtu, izmantojot kopnes USB vadu.
                              Komplektā ietilpstošos klucīšus un montāžas daļas izmanto, lai izveidotu statīvu.
                              CD-ROM diskā ir ierakstītas programmas, dati, video un skaņu datnes.
                           
                        
               
                  8525 30 90
               
               
                  Klasifikācija noteikta, ievērojot 1., 3. b) un 6. vispārīgo kombinētās nomenklatūras interpretācijas noteikumu un KN kodu 8525, 8525 30 un 8525 30 90 aprakstu.
                  Lai gan komplekts ir paredzēts bērniem, to nevar klasificēt kā rotaļlietu pozīcijā 9503, jo tās pamatīpašību nosaka kamera pozīcijā 8525.
               
            
                  
                              4.
                           
                           
                              Sešpadsmit lappušu bieza saliekamo attēlu grāmata bērniem, no kartona.
                              Astoņās lappusēs (kreisajā pusē) ir īss ilustrēts stāsts bērniem.
                              Septiņās lappusēs (labajā pusē) ir saliekamie attēli, kas sastāv no deviņām daļām, un kopā veido krāsainu attiecīgās lappuses attēlu.
                              Pēdējā lappusē ir tikai attēls.
                           
                        
               
                  9503 60 90
               
               
                  Klasifikācija noteikta, ievērojot 1., 3. b) un 6. vispārīgo kombinētās nomenklatūras interpretācijas noteikumu un KN kodu 9503, 9503 60 un 9503 60 90 aprakstu.
                  Klasifikācija kā iespiestas grāmatas pozīcijā 4901 vai kā bērnu bilžu grāmatas pozīcijā 4903 nav iespējama, jo tekstam un attēliem ir saliekamajiem attēliem pakārtota nozīme.
                  Saliekamie attēli nosaka produkta pamatīpašību un tādēļ to klasificē kā saliekamos attēlus pozīcijā 9503.
               
            
                  A.
               
               
                  
                     
               
            
         (1)  Fotoattēls ir tikai informācijai.